El Festival de Cine Asturianu nació'l 27 d'abril del añu 2005 nel auditoriu del Atenéu de Madrid de la mano d'un garrapiellu d'asturianos en Madrid cola idea de celebrar el Centenariu del Cine Asturianu. El facedor d'esta idea y direutor del nuevu Festival, Xaviel Vilareyo, axuntó naquella ocasión a figures como Gil Parrondo Rico, Paz Pondal, Xuan Gona, Pedro María Sánchez, Paul Naschy y Asunción Balaguer Golobart, ente otres personalidaes como Miguel Losada, Xosé Bolado, David Reznak o Ángel Guinda pa celebrar el nacimientu d'esti nuevu Festival de Cine.